stanford-oval/wikipedia huggingface dataset:
חנניה בן עזור
הכשלת נביא ואיש אלוהים

תלותו של האות הנבואי במגבלותיו האנושיות של האיש, שעליו הוטל לבצעו, חושפת את האות לפעולות נגד. הדבר בא לידי ביטוי בכך שירמיהו מצווה לשים מוטת עץ ואילו בנבואת-נגד חנניה שבר את המוטה, אולם במקרה זה הפרת האות נתפסה כפגיעה ממשית בדבר ה' ועל פגיעה כזאת אפשר לגבור על ידי שיקום האות והעצמתו ולכן ירמיהו מצווה לשים מוטת ברזל על צווארו ובנוסף מקבל אות על מותו הקרב של חנניה.
סיפורים דומים לכך יש גם אצל איש האלוהים מיהודה והנביא מבית אל, אליהו ונביאי הבעל בכרמל ואצל מיכיהו בן ימלה.
ראו גם

אוריהו בן שמעיהו
לקריאה נוספת

הרב אלחנן סמט, "ירמיהו מול חנניה בן עזור", מלחמות אחאב, ירושלים תשפ"ג, עמ' 347–389
הערות שוליים

↑  אנציקלופדיה מקראית : אוצר הידיעות של המקרא ותקופתו - ג : חבב - יתת, ירושלים: מוסד ביאליק, 1965, עמ' 523
↑  בספר ירמיהו, פרק כ"ח, פסוק א', נכתב ”ויהי בשנה ההיא בראשית ממלכת צדקיה מלך יהודה בשנת הרבעית בחדש החמישי”. לפי רש"י ראשית ממלכת צדקיהו היא מינויו למלך גם על עמי הסביבה בשנה הרביעית למלכותו על יהודה. לפי איכה רבה, פרשה ב', פסקה י"ד, מינוי זה היה יחד עם מינויו למלך על יהודה. הסדר עולם מסדר את הנבואה מיד לאחר גלות יכניה ונבואת ירמיהו על עילם (ספר ירמיהו, פרק מ"ט, פסוק ל"ד) ולפני ירידת צדקיה לבבל בשנתו הרביעית. את השנה הרביעית צריך לפרש לפי המדרשים כפירוש רד"ק והמצודות שזהו מניין שנות שמיטה.
↑  אנציקלופדיה מקראית: אוצר הידיעות של המקרא ותקופתו - ג: חבב - יתת, ירושלים: מוסד ביאליק, 1965, עמ' 873
1 2  תלמוד ירושלמי, מסכת סנהדרין,  פרק י"א, הלכה ה' (דפוס וילנא: דף ל', עמוד ב')
↑  תוספתא/סנהדרין פרק יד' הלכה ד'
↑  תלמוד בבלי, מסכת סנהדרין, דף פ"ט, עמוד א'
↑  ספר ירמיהו, פרק כ"ט, פסוק י'
↑  עולם התנ"ך - מלכים א', רעננה: דברי הימים הוצאה לאור בע"מ, 1993-1996, עמ' 140
| --- | --- |
בקרת זהויות :  GND: 1147227594  VIAF: 264151246607744132899   WorldCat (עם VIAF): 264151246607744132899
פרסאוס ואנדרומדה

| --- | --- |

 מידע כללי
 צייר:  פרדריק לייטון 
 תאריך יצירה:  1891 
 טכניקה וחומרים:  קנבס, צבע שמן 
 ממדים בס"מ
 רוחב:  129.2 ס״מ 
 גובה:  235 ס״מ 
 נתונים על היצירה
 זרם אמנותי:  האחווה הפרה-רפאליטית 
 מספר יצירה:  WAG 129 (גלריית האמנות ווקר) 
 מיקום:  גלריית האמנות ווקר
 
פרסאוס ואנדרומדה (באנגלית: Perseus and Andromeda) הוא ציור של הצייר והפסל הבריטי פרדריק לייטון. הציור הושלם בשנת 1891, אז גם הוצג באקדמיה המלכותית לאמנויות שבלונדון. הציור מציג תמונה של סצנה מאגדת אנדרומדה הלקוחה מהמיתולוגיה היוונית. הציור, שהוא בעל מאפיינים גותיים, הוא באורך 235 סנטימטרים ורוחבו 129.2 סנטימטרים (שמן על קנבס) והוא מוצג בווקר ארט גלרי שבליברפול.
האגדה

לפי המיתולוגיה היוונית, ממלכת אתיופיה נשלטה בידי המלכה היפה והיהירה קסיופאה, אשר טענה כי יופייה נעלה על יופיין של נימפות הים. כאשר הנימפות שמעו על כך, הן הלכו למחות בפני אביהן, פוסידון, שהיה מלך הים. פוסידון זעם וקרא למפלצת הים סיטוס לעלות מהמעמקים ולתקוף את ממלכת אתיופיה. המפלצת זרעה הרס וחורבן בחופי הממלכה, הרגה אנשים שנקרו בדרכה וגרמה להצפות. קסיופאה ובעלה קפאוס היו חרדים לגורל ממלכתם והם הסכימו לתנאי האכזרי שהעמיד פוסידון לסיום המתקפה – הקרבת בתם אנדרומדה למפלצת. קפאוס כבל את בתו לסלע והשאיר אותה למפלצת הים (סלע אנדרומדה ביפו הוא הסלע המדובר לפי המיתוס). תפנית בעלילה חלה כאשר למקום הזדמן פרסאוס, אשר זה עתה נלחם במפלצת אחרת – מדוזה - והביס אותה. פרסאוס, אשר שב הביתה בעוד הוא רוכב על סוסו המעופף פגסוס, הבחין באנדרומדה וחש להצילה. פרסאוס חיסל את המפלצת והתיר את הכבלים. אנדרומדה התאהבה בו ועל אף שהייתה מאורסת לפינאוס, העדיפה להינשא לו. בחתונה התגלע עימות בין פרסאוס לפינאוס, אשר הסתיים במותו של האחרון. פרסאוס ואנדרומדה נישאו והקימו משפחה.
הציור ויצירות נוספות

הסצנה אותה בחר לצייר לייטון מציגה את הנסיכה אנדרומדה העירומה למחצה – סדין לבן נכרך בקושי סביב מותניה – כבולה אל הסלע ונעטפת על ידי המפלצת הגדולה שפניה פונים לשמיים ופיה רושף אש. מעליהם, באוויר, מצוי פרסאוס אשר רוכב על סוס לבן בעל כנפיים (פגסוס) ומכוון קשת אל עבר המפלצת, בה נעוץ חץ שזה עתה נורה. פרסאוס מוקף הילה לבנה, המים מקיפים את הסלע ובצדדים שני צוקים. גופה הנפתל של אנדרומדה התמימה הכרוך בסדין לבן שורטט כניגוד המוחלט למפלצת השחורה והאיומה. הצבע הלבן מסמל תום ואילו ההילה מסמלת טוב.
לייטון יצר ציור נוסף המציג את פרסאוס רוכב על סוסו המעופף וכן ארבעה פסלים עשויים ברונזה בצבעי כסף וזהב, האחד מציג את פרסאוס רוכב על סוסו, השני מציג את מפלצת הים, השלישי מציג את אנדרומדה הכפותה ופסל רביעי מציג שילוב של הארבעה.
הערות שוליים

↑  פרסאוס ואנדרומדה באתר Art UK
↑  לפי גרסה אחרת טענה המלכה כי בתה אנדרומדה היא זו שיופייה נעלה.
↑  פרסאוס ואנדרומדה בארכיון LOGGIA
↑  פסלים בנושא פרסאוס ואנדרומדה באתר האקדמיה המלכותית לאמנויות
מרק מרטל

| --- | --- |

מרטל בהופעה ב-O2 אקדמיית אוקספורד ב-28 באוקטובר 2013
 לידה:  16 בנובמבר 1976 (בן 48) מונטראול, קוזבק, קנדה
 מוקד פעילות:  קנדה 
 תקופת הפעילות:  מ-1999-היום
 מקום לימודים:  Briercrest College and Seminary 
 סוגה:  פופ קלאסי, רוק קלאסי ורוק נוצרי
 שפה מועדפת:  אנגלית
 כלי נגינה:  זמרה, גיטרה, פסנתר, מפוחית, חצוצרה וסיטאר
 שיתופי פעולה בולטים:  Queen, Queen Extravaganza, The Ultimate Queen Celebration, Downhere,  Symphonic Queen
 חלק מההרכבים המוזיקליים:  One Vision of Queen
 פרסים והוקרה:  Covenant Awards 
 marcmartelmusic.com
 פרופיל ב-IMDb
 
מרק מרטל (באנגלית: Marc Martel; נולד ב-16 בנובמבר 1976) הוא זמר קנדי, אשר התפרסם בעיקר בזכות הדמיון בין קולו לזה של פרדי מרקיורי והקלטת קטעי השירה בסרט הביוגרפי אודות להקת Queen, רפסודיה בוהמית.
בעברו, היה חבר בלהקת הרוק הנוצרי Downhere, בלהקת Queen (להופעה אחת בלבד), בלהקת המחווה הרשמית ללהקת Queen- The Queen Extravaganza ולהקת מחווה נוספות.
כיום, חבר בלהקת המחווה One Vision of Queen.
ביוגרפיה > ילדות

מרטל נולד למישל מרטל וברברה ברספורד ב-16 בנובמבר 1976.
ביוגרפיה > קריירה > Downhere

בשנת 1999 מרטל למד במכללה הנוצרית, בריירקרסט בקרונפורט, שם פגש את שותפו לחדר, הזמר, הגיטריסט והקלידן, ג'ייסון ג'רמן. השניים גייסו נגנים והקימו את להקת Downhere, אשר פיתחה את הסגנון הייחודי שלה במהלך סיבוב הופעות שנערך מטעם בריירקרסט. לאחר 4 שנות לימודים, עברה הלהקה לנאשוויל וחתמה עם חברת התקליטים הנוצרית Word Records. הלהקה הוציאה לאור 10 אלבומים לפני שיצאה להפסקה ב-1 בינואר 2013.
ביוגרפיה > קריירה > The Queen Extravaganza

בשנת 2011 השתתף מרטל בתחרות שערך רוג'ר טיילור במטרה למצוא סולן ללהקת Queen Extravaganza, להקת המחווה הרשמית ללהקת Queen. לתחרות הגיש סרטון, בו מבצע גרסת כיסוי לשיר "Somebody to Love" מאת הלהקה. טיילור העלה את הסרטון לרשת החברתית יוטיוב, ונכון ל-19 בינואר 2024, הסרטון צבר 22,907,383 צפיות. בשנת 2012, הוכרז מרטל כזוכה בתחרות. בעקבות זכייתו, יצא לסיבוב הופעות בן 4 שנים עם להקתו החדשה, The Queen Extravaganza. במסגרת סיבוב ההופעות, הופיעה הלהקה בתוכנית המציאות American Idol יחד עם להקת Queen וביצעו יחד את שיר הזכייה של מרטל בתחרות של טיילור. בשנת 2017 עזב מרטל את הלהקה.
ביוגרפיה > קריירה > להקות מחווה אחרות

מרטל היה חבר בלהקות מחווה רבות (חלקן כתובות תחת הכותרת "שיתופי פעולה בולטים"), המפורסמת שבהן היא להקתו הנוכחית, One Vision of Queen, איתה הקליט 3 סינגלים ואלבום הופעה.
ביוגרפיה > קריירה > קולנוע וגיימינג

בשנת 2016 דיבב את Withered Foxy עבור משחק המחשב "Five Nights at Freddy's World".
באותה שנה ביצע גרסת כיסוי לשיר "Last Christmas" מאת להקת !Wham שהופיעה במשחק המחשב "Just Dance 2017".
בשנת 2017 ביצע גרסת כיסוי לשיר "Footloose" מאת קני לוגינס, שהופיעה במשחק המחשב "Just Dance 2018".
בשנת 2018, מרטל תרם את קולו עבור קטעי השירה המופיעים בסרט רפסודיה בוהמית.
ביוגרפיה > קריירה > קריירת סולו

במהלך קריירת הסולו שלו, שחרר מרטל 4 אלבומי אולפן, 3 אלבומי הופעה, 2 אלבומי אוסף, 9 מיני אלבומים ו-12 סינגלים.
דיסקוגרפיה > אלבומי אולפן

| שם | אמן | שנה |
| --- | --- | --- |
| Downhere (בהוצאה עצמאית) | Downhere | 1999 |
| Downhere | Downhere | 2001 |
| So Much for Substitutes | Downhere | 2003 |
| Wide-Eyed and Mystified | Downhere | 2006 |
| Thunder After Lightning (The Uncut Demos) | Downhere | 2007 |
| Ending is Begginning | Downhere | 2008 |
| How Many Kings: Songs for Christmas | Downhere | 2009 |
| On the Altar for Love | Downhere | 2011 |
| Impersonator | מרק מרטל | 2016 |
| The Silent Night | מרק מרטל | 2016 |
| Thunderbolt and Lightning | מרק מרטל | 2018 |
| A One-Take Rhapsody | מרק מרטל | 2020 |
דיסקוגרפיה > אלבומי הופעה

| שם | אמן | שנה |
| --- | --- | --- |
| Wide-Eyed and Simplified | Downhere | 2007 |
| Live at the High Watt | מרק מרטל | 2016 |
| Live in Cologne | One Vision of Queen | 2023 |
| Live in Krykjavik | One Vision of Queen | 2024 |
דיסקוגרפיה > אוספים

| שם | אמן | שנה |
| --- | --- | --- |
| Love and History: The Best of Downhere | Downhere | 2011 |
| The Christmas Collection | מרק מרטל | 2019 |
| The Christmas Collection, Vol. II | מרק מרטל | 2022 |
דיסקוגרפיה > מיני-אלבומים

| שם | אמן | שנה |
| --- | --- | --- |
| Thank You for Coming (The Live Bootlegs) | Downhere | 2008 |
| The Prelude EP | מרק מרטל | 2013 |
| The First Noel EP | מרק מרטל | 2017 |
| My Way, Vol. 1 | מרק מרטל | 2018 |
| Christmastime Is Here | מרק מרטל | 2018 |
| Silver Bells | מרק מרטל | 2019 |
| Thank God It's Christmas | מרק מרטל | 2020 |
| Forte | מרק מרטל | 2021 |
| !Hark | מרק מרטל | 2021 |
| My Way, Vol. 2 (Acoustic Sessions) | מרק מרטל | 2022 |
דיסקוגרפיה > סינגלים

| שם | אמן | אלבום | שנה |
| --- | --- | --- | --- |
| "Larger Than Life" | Downhere | Downhere | 2001 |
| "Free Me Up" | Downhere | Downhere | 2001 |
| "Great Are You" | Downhere | Downhere | 2001 |
| "Protest to Praise" | Downhere | Downhere | 2001 |
| "Calmer of the Storm" | Downhere | Downhere | 2001 |
| "Breaking Me Down" | Downhere | So Much for Subtitudes | 2003 |
| "Starspin" | Downhere | So Much for Subtitudes | 2003 |
| "What It's Like" | Downhere | So Much for Subtitudes | 2003 |
| "The More" | Downhere | Wide-Eyed and Mystified | 2006 |
| Surrender" | Downhere | Wide-Eyed and Mystified | 2006 |
| "A Better Way" | Downhere | Wide-Eyed and Mystified | 2006 |
| "Little Is Much" | Downhere | Wide-Eyed and Mystified | 2006 |
| "Forgive Yourself" | Downhere | Wide-Eyed and Mystified | 2007 |
| "The Real Jesus" | Downhere | Wide-Eyed and Mystified | 2007 |
| "How Many Kings" | Downhere | Bethlehem Skyline | 2007 |
| "Glory To God in the Highest" | Downhere | Bethlehem Skyline | 2007 |
| "Here I Am" | Downhere | Ending is Begginning | 2008 |
| "Hope Is Rising" | Downhere | Ending is Begginning | 2009 |
| "My Last Amen" | Downhere | Ending is Begginning | 2009 |
| "God Rest Ye Merry Gentlemen" | Downhere | How Many Kings: Songs for Christmas | 2009 |
| "Christmas in Our Hearts" | Downhere | How Many Kings: Songs for Christmas | 2009 |
| "Gift Carol" | Downhere | How Many Kings: Songs for Christmas | 2009 |
| "You're Not Alone" | Downhere | Two at a Time: Sneak Peeks & B-Sides | 2010 |
| "Let Me Rediscover You" | Downhere | On the Altar of Love | 2011 |
| "Rest" | Downhere | On the Altar of Love | 2011 |
| "Living the Dreams" | Downhere | On the Altar of Love | 2012 |
| "Under Pressure" | One Vision of Queen |  | 2020 |
| "Fat Bootomed Girls" | מרק מרטל |  | 2020 |
| "Cuál Otro Rey" | מרק מרטל |  | 2020 |
| "The Christmas Waltz" | מרק מרטל • איימי גרנט | Thank God It's Christmas | 2020 |
| "Somebody to Love" | One Vision of Queen |  | 2021 |
| "Too Much Love Will Kill You" | מרק מרטל • ג'ונתן סיליה פרו | Forte | 2021 |
| "Let Me Entertain You" | מרק מרטל • וורן הורט • ג'יימי המפרייס • טוני פרנקלין • סטיב מגיורה • פיט ריליי |  | 2021 |
| "Miserere" | מרק מרטל • ג'ונתן סיליה פרו | Forte | 2021 |
| "Barcelona" | מרק מרטל • ג'ונתן סיליה פרו | Forte | 2021 |
| "Seven Seas of Rhye / Bicycle Race" | One Vision of Queen |  | 2021 |
| "Welcome to Our World" | מרק מרטל • לי נאש | !Hark | 2021 |
| "Another One Bites the Dust" | מרק מרטל • וורן הורט • ג'יימי המפרייס • טוני פרנקלין • סטיב מגיורה • פיט ריליי |  | 2022 |
| שיר | אמן | אלבום | שנה |
| --- | --- | --- | --- |
| "Excavate" | Downhere | Life is Precious: A Wea King Tribute | 2006 |
| "Love Unfalling" | Downhere | Uncommon Days | 2006 |
| "Sempre" | נטליה קרישטופטס | Embrace | 2017 |
| "Un Amore Eterno" | נטליה קרישטופטס | Embrace | 2017 |
| "Great Is Thy Faithfulness" | Hymnova | Great Is Thy Faithfulness | 2019 |
| "It's Beginning to Look a Not Like Christams" | פלומב | Behold | 2020 |
| "The Key to You" | דייוויד המילטון | Good Things | 2022 |
Skyscraper

"Skyscraper" (בעברית: גורד שחקים) הוא הסינגל הראשון והמוביל מתוך "Unbroken", אלבום האולפן השלישי של זמרת הפופ האמריקאית דמי לובאטו. הסינגל יצא לאור ב-12 ביולי 2011 דרך חברת התקליטים הוליווד רקורדס. השיר נכתב על ידי טובי גד, לינדי רובינס והזמרת האסטונית קרלי קויב, שגם הקליטה את השיר, זאת לפני שהכותב שותף והמפיק של השיר טובי גד הציע אותו ללובאטו. השיר קיבל את השראתו כאשר הכותבים התבוננו בתמונה בה נראה גורד שחקים יחיד עומד בין הריסות רבות, לאחר שסוף העולם הגיע בעקבות אפוקליפסה, כאשר השמש חודרת מבעד לעננים וגשם יורד קלות.
השיר הוא בלדה שמילותיה מדברות על להישאר חזק, על להראות חוזק אל מול בעיות ועל אמונה עצמית. השיר נפתח במנגינת פסנתר יחיד, שמלווה עד מהרה בכלי הקשה, ונגמר באותה המנגינה ההתחלתית. לובאטו מראה במהלך השיר טכניקות הגשה ונשימה שזיכו אותה בשבחים מצד מבקרי המוזיקה, בנוסף למילות השיר המפארות אותו ולמסר החזק שהוא מעביר למתבגרות צעירות, עצם חשיפת הקשיים האישיים של לובאטו דרכו. גל ההצלחה נמשך גם מעבר לביקורות החיוביות; 'Skyscraper' כבש את המקום ה-10 במצעד האמריקאי היוקרתי בילבורד הוט 100, כאשר היו לו כ-176,000 הורדות דיגיטליות בשבוע הראשון ליציאתו, והוא הגיע למעמד אלבום זהב ב-4 באוקטובר 2011 ולמעמד אלבום פלטינה ב-24 באפריל 2012 בארצות הברית.
לובאטו הקליטה את השיר פעמיים: לפני שנכנסה למכון גמילה ב-1 בנובמבר 2010 ואחרי שיצאה ממנו ב-28 בינואר 2011. היא מספרת שכשהקליטה אותו בפעם הראשונה, ואף אחד לא ידע מה עובר עליה חוץ ממנה, היא בכתה עד כדי כך שההקלטה כמעט והופסקה באמצע, ושלבסוף בחרה להכניס לאלבום דווקא את הגרסה הראשונית הזו כי "זו הייתה סוג של התחננות לעזרה. זה היה לפני שהתאשפזתי, לפני שהכל סוג של הכה במעריצים. הלכתי למכון לגמילה והשתחררתי, ואז ניסיתי להקליט את 'Skyscraper' כי הקול שלי השתנה אבל זה פשוט לא היה אותו הדבר. היה משהו בניסיון הראשון, בהיתקלות הראשונה בשיר שהיה סוג של קסום. הוכנס בה כל כך הרבה רגש, ועד היום הזה, ההיתקלות הזו עדיין מאוד מיוחדת עבורי".
נכון ל-12 באוקטובר 2014, הסינגל מכר יותר מכ-1,500,000 עותקים ומדורג כסינגל השלישי הנמכר ביותר של לובאטו בכל הזמנים אחרי "Heart Attack" ו-"Give Your Heart a Break".
וידאו קליפ

כאשר המנהל האישי שלה וחברת התקליטים הציעו לה עיבודים שונים לווידאו קליפ, היא קיבלה הצעה אחת מהבמאי המוערך מארק פלינגטון, שהפיק קליפים לזמרים רבים ומוכרים, כמו מייקל ג'קסון, ג'ון בון ג'ובי והפו פייטרס. דמי מספרת שלפלינגטון הייתה פרשנות מוצלחת כאשר הוא הסב את השיר לעיבוד וידאו, ושהיא הייתה אסירת תודה על כך ולכן בחרה בו כמפיק. הווידאו צולם באמצע מדבר המלח סולט פלאטס בונוויל שביוטה, וההפקה שלו נעשתה באווירה אינטימית כאשר במקום נכחו רק אנשי צוות הכרחיים כמו האמרגן, הצלם, המפיק, מעצבת השיער והמאפרת. לובאטו ואנשי הצוות המצומצם הגיעו למקום במטוס פרטי, והצילומים נמשכו כ-12 שעות. דמי מספרת שהיה לה קל יחסית לבטא את ההתרגשות במהלך הצילומים כאשר היא מציינת ש"הייתי סוג של מנותקת מהעולם האמיתי בכל מקרה", אולם מציינת שלעיתים היה לה קשה לא להיסחף עם הרגע, ושבין הטייקים לא יכלה לעצור את הדמעות.
וידאו קליפ > יציאת הקליפ לעולם

יום אחרי הוצאתו של הסינגל, ב-13 ביולי, שודר הווידאו קליפ הרשמי שלו בהופעת בכורה ב-חדשות E!‎
שבערוץ E!, וביום שלמחרת השתחרר לחשבון ה-Vevo של לובאטו באתר יוטיוב ב-14 ביולי. הביקורות על הווידאו היו חיוביות ביותר; מבקרת מוזיקה מאתר הבידור HitFix שיבחה את הווידאו קליפ באומרה כי:
אף אחד אחר לא מופיע בקליפ שבהפקתו של מארק פלינגטון, כאשר הפוקוס הוא בבירור על הצגת הכאב שעברה וממנו היא מתרוממת, לא כמו הפיניקס המפורסם, אלא כמו גורד שחקים. הווידאו שומר על הנימה האישית העצמתית של השיר, ופלינגטון מביא תחושה של אינטימיות אל תוך הקליפ, למרות המרחבים הפתוחים שנראים לרוב.
כתב החדשות באתר MTV האמריקאי כתב על הווידאו קליפ כי:
היא מגלה עומקים חדשים עם כל תו, וכשהיא שרה את הפזמון האחרון, והקול שלה נדחק עד לנקודה בו הוא נשבר, ובכן, אם זה לא עושה לכם עור ברווז, אז יש סיכוי די טוב שאתם לא בחיים. הווידאו קליפ חסר כל גימיקים, ועדיין מצליח להלום רגשית. נכון, יש בדים שעפים בצורה דרמטית וזכוכיות נשברות, אבל באמת, השיר הוא הכוכב הראשי. והפשטות הזאת היא מושלמת כאן, מפני שהשיר מספק לך את כל הפירוטכניקה הנדרשת. עם Skyscraper, לובאטו לא רק הוכיחה את מסוגלותה לדברים דגולים, אלא גם את היותה שורדת. והאמת, לא נותר להגיד עוד דבר. לא כשהשיר מדבר במקומך.
ביקורת נוספת מצד כתב בידור של המגזין האמריקאי Entertainment Weekly מציינת כי:
אין גיטרות חשמליות או עלילות מטופשות כאן - רק תשוקה פשוטה, גולמית. גאגא, לתשומת לבך.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 45 |  |
|  אוקראינה | טופ-היט | 4 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 10 |  |
|  ארצות הברית | בילבורד הורדות דיגיטליות | 2 |  |
|  ארצות הברית | בילבורד פופ בוגרים | 27 |  |
|  ארצות הברית | בילבורד פופ | 33 |  |
|  ברזיל | טופ 100 ברזיל | 28 |  |
|  גרמניה | GfK – טופ 100 | 78 |  |
|  דנמרק | היטליסטן | 20 |  |
|  הממלכה המאוחדת | מצעד הסינגלים הבריטי | 7 |  |
|  ניו זילנד | המצעד הניו זילנדי הרשמי | 9 |  |
|  סלובקיה | ČNS IFPI | 70 |  |
|  סקוטלנד | מצעד הסינגלים הסקוטי | 6 |  |
|  פורטוגל | מצעד הסינגלים הפורטוגזי | 21 |  |
|  פינלנד | המצעדים הפיניים הרשמיים | 12 |  |
|  פלנדריה | אולטראטופ 50 | 44 |  |
|  קנדה | קנדה הוט 100 | 18 |  |
|  שווייץ | המצעד השווייצרי | 67 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 3× פלטינה | 3,000,000 |
סיכום
| בכל העולם | — | 3,000,000 |
מועמדויות ופרסים

| שנה | טקס | קטגוריה | תוצאה |
| --- | --- | --- | --- |
| 2011 | פרסי בחירת הנוער | שיר הקיץ של השנה | זכייה |
| 2011 | J-14's Teen Icon Awards | השיר הכי אייקוני | זכייה |
| 2011 | Youth Rock Awards | ווידאו קליפ של השנה | זכייה |
| 2011 | Capricho Awards | ווידאו קליפ בינלאומי | זכייה |
| 2011 | Hollywoodlife Awards | השיר הכי מעורר השראה | זכייה |
| 2012 | Hollywood Teen TV Awards | ווידאו קליפ של השנה | מועמדות |
| 2012 | Poptastic Awards | השיר הכי פופ-פנטסטי | זכייה |
| 2012 | Poptastic Awards | וידאו קליפ הכי פופ-פנטסטי | זכייה |
| 2012 | פרסי הווידאו-קליפים של MTV | הווידאו קליפ עם המסר הטוב ביותר | זכייה |
הופעות חיות

טקס פרסי Do Something של VH1, הוליווד, לוס אנג'לס, קליפורניה. הופעה ראשונה לאחר היציאה מהמכון לגמילה (18 באוגוסט 2011)
טקס פרסי ALMA, סנטה מוניקה, לוס אנג'לס, קליפורניה. בשבוע יום הזיכרון העשירי לזכר פיגועי 11 בספטמבר. את החלק הראשון שרה באנגלית ואילו השני בספרדית (11 בספטמבר 2011)
בתוכנית America's Got Talent (ב-24 באוגוסט 2011)
בתוכנית Good Morning America (ב-19 בספטמבר 2011)
בתוכנית האירוח של אלן דג'נרס (20 בספטמבר 2011)
בתוכנית Dancing with the Stars, הגרסה האמריקאית לפורמט המקורי הבריטי רוקדים עם כוכבים (27 בספטמבר 2011)
בתוכנית The Today Show (ב-6 במרץ 2012)
בתוכנית בוקר טוב אמריקה (ב-6 ביולי 2012)
בתוכנית Extreme Makeover: Home Edition (ב-2 בדצמבר 2012)
באירוע We Day מטעם ארגון Free The Children, יחד עם דארן כריס (ב-20 בספטמבר 2013)
בתוכנית הקנדית Entertainment Tonight Canada, מפלי ניאגרה, גבול ארצות הברית-קנדה (31 בדצמבר 2013)
באירוע צדקה לפרויקט המלגה של לובאטו (18 במרץ 2015)
במופע הצדקה "iHeart Living Room Concert for America" למען נזקי מגפת הקורונה. (29 במרץ 2020)
איווט קופר

איווט קופר (באנגלית: Yvette Cooper; נולדה ב-20 במרץ 1969) היא פוליטיקאית בריטית חברת מפלגת הלייבור המכהנת כשרת הפנים בקבינט ממשלת בריטניה. קופר מכהנת כנציגת מחוז נורמנטון, פונטיפרקט וקאסלפורד בפרלמנט של הממלכה המאוחדת משנת 2010 (בשנים 1997–2010 כיהנה כנציגת מחוז פונטיפרקט וקאסלפורד). כיהנה כמזכירה ראשית במשרד האוצר ושרת העבודה והפנסיה בקבינט של גורדון בראון.
ביולי 2024 מונתה למזכירת הפנים בממשלתו של קיר סטארמר.
ביוגרפיה

קופר נולדה באינוורנס שבסקוטלנד וגדלה בהמפשייר. היא למדה בתוכנית המשולבת פילוסופיה, כלכלה ומדע המדינה בבייליול קולג' שבאוניברסיטת אוקספורד, לאחר מכן למדה באוניברסיטת הרווארד והשלימה תואר שני בכלכלה מבית הספר לכלכלה של לונדון. עבדה כעמיתת מחקר במרכז ביצועים כלכליים בבית הספר לכלכלה של לונדון ובשנים 1995 עד 1997 עבדה ככתבת כלכלית בעיתון האינדיפנדנט.
ב-1990 הצטרפה למפלגת הלייבור. היא שימשה עוזרת מחקר לשר האוצר בממשלת הצללים של הלייבור, בתקופת לימודיה בארצות הברית ייעצה לקמפיין הבחירות לנשיאות של ביל קלינטון ב-1992. בשובה לבריטניה שימשה יועצת לשרת הצללים הרייט הרמן. ב-1997 נבחרה לנציגת מחוז פונטפרקט וקסלפורד בפרלמנט הבריטי, הא כיהנה בוועדת החינוך והתעסוקה. ב-1999 מונתה לסגנית שר במשרד הבריאות. ב-2002 מונתה לשרה זוטרה במשרד המשפטים. ב-2003 מונתה לסגנית שר במשרד סגן ראש הממשלה. לאחר הבחירות ב-2005 מונתה לשרה במשרד סגן ראש הממשלה ולאחר מכן שימשה שרה זוטרה במשרד השיכון. בינואר 2008 מונתה למזכירה הראשית במשרד האוצר, האישה הראשונה לכהן בתפקיד זה. ב-2009 מונתה לשרת העבודה בקבינט. לאחר הפסד הלייבור בבחירות ב-2010, שימשה שרת העבודה, שרת החוץ, השרה לענייני נשים ושוויון הזדמנויות ושרת הפנים בממשלת הצללים של הלייבור.
ב-2015 הודיעה על כוונתה להתמודד לראשות מפלגת הלייבור, היא זכתה לכ-17% מקולות המצביעים וסיימה שלישית אחרי ג'רמי קורבין המנהיג הנבחר ואנדי בורנהאם. לאחר הבחירות הפסיקה לכהן כממשלת הצללים של הלייבור. בנובמבר 2021 מונתה על ידי מנהיג הלייבור קיר סטארמר לשרת הפנים בממשלת הצללים שלו.
קופר נשואה ואם לשלושה. בן זוגה הוא אד בולס, בכיר במפלגת הלייבור שכיהן במקביל אליה בקבינט של בראון.
יהודה היס

| --- | --- |

פרופ' היס, פברואר 1996
 לידה:  11 במאי 1946 (בן 78) י' באייר ה'תש"ו לודז', פולין 
 תאריך עלייה:  1956
 התמחות:  גינקולוגיה, פתולוגיה
 תפקידים:  מנהל המכון לרפואה משפטית  פרופסור קליני בפקולטה לרפואה ע"ש סאקלר באוניברסיטת תל אביב
 
יהודה הִיס (נולד ב-11 במאי 1946, י' באייר ה'תש"ו) הוא רופא ישראלי שניהל את המכון לרפואה משפטית בשנים 1988–2004 ומשנת 2004 הרופא המשפטי הראשי במכון. לאחר חשיפת אי סדרים בניהול המכון והמלצת ועדה בראשות השופט בדימוס אריה סגלסון,  להעמידו לדין משמעתי, הדיחו שר הבריאות, דני נווה, מהנהלת המכון. הוא פוטר מתפקידו במכון המשפטי באוקטובר 2012.
היס מומחה באנטומיה פתולוגית וברפואה משפטית. הוא פרופסור קליני בפקולטה לרפואה ע"ש סאקלר באוניברסיטת תל אביב ובפקולטה לרפואה של האוניברסיטה העברית בירושלים והדסה.
קורות חיים

נולד בלודז' שבפולין בשם יורק קרצ'בסקי. בגיל 10 עלה לישראל עם הוריו בעליית גומולקה והתגורר בתל אביב. את שירותו בצה"ל עשה בהנדסה הקרבית, ובתום שירותו החל ללמוד כלכלה באוניברסיטה, ולאחר מכן למד רפואה באוניברסיטת בולוניה והתמחה בישראל ומחוצה לה בפתלוגיה. משנות ה-90 למד פתולוגיה משפטית ורפואה משפטית בארצות הברית, שווייץ, איטליה ואנגליה.
בשנת 1988 התמנה למנהל המכון לרפואה משפטית.
במסגרת תפקידו ניתח את גופת ראש הממשלה, יצחק רבין, ואת ממצאיו הביא לוועדת שמגר, שהוקמה לחקירת רצח רבין. הדו"ח הפתולוגי שפרסם על נתיחת גופתו היווה תשתית עבור חלק ממצדדי תאוריות הקשר.
בדצמבר 2000 פרסם העיתונאי רונן ברגמן מ"ידיעות אחרונות" תחקיר על התנהלות המכון לרפואה משפטית, שבו נטען על סחר באיברים, ללא ידיעת המשפחות, מחדלים בחתימה על דוחות נתיחה, ועל שורה ארוכה של אי סדרים. בעקבות הכתבה הוקמה 'ועדת סגלסון' בראשות השופט אריה סגלסון, שתמכה בטיעונים של ברגמן, ובכך החלה חקירת משטרה כנגד היס, שבסיומה הומלץ להעמידו לדין. אולם, היועץ המשפטי לממשלה, אליקים רובינשטיין, ופרקליטת המדינה, עדנה ארבל, החליטו לעכב את הגשת כתב האישום ולהעמידו לדין משמעתי בלבד. הלחץ הציבורי הביא להדחתו מתפקידו כמנהל המכון לרפואה משפטית במאי 2004 על ידי שר הבריאות, דני נווה, בשל מה שהגדיר השר "אי ביצוע נהלים וטעויות בשיקול דעת". גם לאחר הדחתו המשיך היס לשמש כרופא המשפטי הראשי של המכון, תחת הנהלת בית החולים "אסף הרופא".
על פי דו"ח הממונה על השכר באוצר, בשנת 2008 דורג היס בראש טבלת מקבלי השכר הגבוה בשירות המדינה (לא כולל עובדי משרד הביטחון). שכרו הממוצע עמד על 66,614 ש"ח לחודש.
באוקטובר 2012 הודח היס מתפקידו כפתולוג הראשי של המכון לרפואה משפטית על ידי סגן שר הבריאות, יעקב ליצמן, לאור מסקנותיה של ועדה שהוקמה לבדיקת טענות לליקויים בהתנהלותם של אנשי המכון ובמסגרת החלטה לארגון מחדש של המכון.
תביעות משפטיות

עבודתו של היס במכון לרפואה משפטית הביאה לתביעות אחדות כלפיו וכלפי המכון, בפרט לאחר פרסום ממצאיה של "ועדת סגלסון". בתביעות:
אדם, שנדון למאסר לאחר שהורשע בתקיפת בתו הקטינה בסכין ובגרימת חתכים בפניה, עתר לבג"ץ בדרישה לפטר את היס, שחוות דעתו תרמה להרשעה. העתירה נדחתה.
בנותיו, אלמנתו, ועזבונו של אדם שבגופתו בוצעה נתיחה שלאחר המוות הגישו תביעה לפיצוי בגין נזקים שנגרמו להם, לטענתם, כתוצאה מהתנהלותם הפסולה של היס ונתבעים נוספים במהלך הנתיחה ולאחריה. התובעים טענו, בין היתר, כי הנתיחה נערכה מבלי שנתקבלה הסכמה כדין לעריכתה. התביעה התקבלה בחלקה, והנתבעים, ובהם היס, חויבו לפצות את התובעות בסכום כולל של 500,000 ש"ח.
הוריו של טירון שהתאבד תבעו פיצוי ממשרד הבריאות ומהיס, בטענה שהמכון לרפואה משפטית נטל חלקים ודגימות מגופתו של המנוח מבלי ליידע את הוריו, ובכך גרם להם לפגיעה נפשית. להורים נפסק פיצוי שגובהו יותר מ-1.5 מיליון ש"ח.
אחיו של דודו טופז, מיקי גולדנברג, זכה בפיצוי של כ-300,000 ש"ח לאחר שתבע את היס על שהוציא את ליבו של דודו טופז ושמר אותו בצנצנת כפי שחשף אלי ליפשטיין.